# **ŠPECIÁLNA ZÁKLADNÁ ŠKOLA, Školská 399, 925 23 Jelka**

**Správa o výchovno-vzdelávacej činnosti školy**

**za školský rok 2010/2011**

V Jelke, 30.8.2011 Vypracovala:

### PaedDr.Marta Habánová

riaditeľka školy

1. **a) Základné identifikačné údaje o škole**

1.Špeciálna základná škola

2.Školská 399, 925 23 Jelka

3.Telefónne číslo: 0317876446

Faxové číslo: 031/7876446

4.Internetová a elektronická adresa školy : szsjelka@stonline.sk

5.Zriaďovateľ školy: Krajský školský úrad v Trnave, Vajanského 2, 91717 Trnava

6.Riaditeľka školy: PaedDr. Marta Habánová

7.Poradné orgány školy: Rada školy – riadi sa Štatútom rady školy. Rada školy začala pracovať nástupom do funkcie riaditeľky PaedDr. Marty Habánovej. RŠ je zložená z piatich členov a jej úlohou je vyjadrovať sa a presadzovať záujmy žiakov a zamestnancov školy, záujmy rodičov v oblasti výchovy a vzdelávania. Plní tiež funkciu verejnej kontroly práce vedúceho zamestnanca školy. Predsedkyňou RŠ je p. Bc. Georgína Mikovičová, za KŠÚ PaedDr.Karol Grajcár a Mgr. Oľga Doborová.

Ďalším poradným orgánom školy je Metodické združenie. Hlavným cieľom jeho činnosti bola výmena skúseností pedagogických zamestnancov, oboznamovanie sa s referátmi z odborných článkov publikovaných v aktuálnej odbornej literatúre a v časopisoch. V šk. roku sme realizovali 4 zasadnutia MZ. ,ktoré sme realizovali v teoreticko-odbornej rovine. Všetky úlohy vytýčené v Pláne MZ boli splnené. Práca MZ i v tomto šk. roku dala príležitosť k výmene skúseností a aktuálnemu riešeniu pedagogických problémov žiakov, odbornému vzdelávaniu sa a otvorenej diskusii. I v tomto školskom roku sme aktuálne riešili problémy v škole týkajúce sa správania žiakov. Výsledkom úzkej spolupráce sociálnej kurately a polície, bolo úspešné vzládnutie problémov žiakov s poruchami správania. Na škole sa do konca školského roka udržiavala disciplína v rámci normy. Prestalo dochádzať k šikanovaniu, na žiakoch sme nepozorovali požitie psychotrópnych látok a zlepšil sa aj rešpekt zo strany žiakov voči pedagógom. V tomto školskom roku naďalej pozitívne hodnotíme postoj a záujem rodičov o našu školu.

V školskom roku 2010/2011 sme zriadili ŠKD na základe súhlasu MŠVV a Š SR, ktoré ho zaradilo do siete škôl a školských zariadení.

Záujem o účasť v ŠKD zo strany rodičov bol veľký – 9 žiakov. Práca ŠKD bola úspešná a rodičia boli motivovaný i tým, že pobyt v ŠKD je bez poplatku. Práca v ŠKD je dôležitou súčasťou socializácie žiakov a prevencie pred protispoločenskými javmi, nakoľko u žiakov i v popoľudňajších hodinách je riešená zmysluplná činnosť.

b) **Údaje o počte žiakov školy:**

Prípravný ročník: 0

1. ročník - 4

2. ročník - 1

3. ročník - 3

4. ročník - 4

5. ročník - 3

6. ročník - 1

7. ročník - 7

8. ročník - 1

9. ročník - 2

c) Negatívne

d) Negatívne

e) Na škole sa vyučovalo vo variante A,B,C.

Prospeli: 24

Neprospeli: 0

Neklasifikovaní: 2

f) Negatívne

g) Celkový počet pedagogických zamestnancov 4

Riaditeľka – kvalifikačný predpoklad splnený

1 učiteľka – výnimka zo vzdelania

1 učiteľka – samostatný pedagogický zamestnanec

1 učiteľka – samostatný pedagogický zamestnanec

h) Ďalšie vzdelávanie zamestnancov školy

1 učiteľka – ÚIPŠ Modernizácia vzdelávacieho procesu

1 učiteľka – rozširujúce kvalifikačné štúdium špec. ped.

i) Prezentácia školy na verejnosti:

- v mesiaci december 2010 sme zorganizovali slávnosť pri príležitosti 60. Výročia založenia školy na ktorej sa prezentovali žiaci našej školy s pekným kultúrnym programom a zúčastnili sa aj zástupcovia Ministerstva školstva, KŠÚ, ÚPSVaR, obce Jelka, OOPZ Jelka, riaditeľia škôl, zástupcovia rodičov. Mediálne nás prezentovala RTV KREA . Slávnostná akcia splnila svoj účel a nielen zo strany hostí ale i zo strany nadriadených bola veľmi pozitívne hodnotená.

V decembri 2010 sme zrealizovali verejnú akciu pre rodičov a priateľov školy s vianočným posedením.

Vo februári 2011 sa uskutočnila verejná akcia pre rodičov a priateľov školy pri príležitosti fašiangu spojená s karnevalom.

V máji 2011 sme realizovali posedenie s kultúrnym programom a darčekmi pre ročidov a priateľov školy pri príležitosti Dňa matiek.

V júni 2011 sme zorganizovali II. ročník Športových hier pre žiakov ŠZŠ okresu Galanta. Táto akcia bola podobne medializovaná v regionálnej televízii a v lokálnom časopise Jelčanské slovo.

j) Záväznou prihláškou sme sa zapojili do národného projektu Modernizácia

vzdelávacieho procesu.

m)

1. KŠÚ dotoval finančné prostriedky podľa predloženého a schváleného rozpočtu na zabezpečenie výchovno-vzdelávacieho procesu.

1. Rodičia naších žiakov ani priatelia školy nemôžu ani čiastočne uhrádzať náklady spojené s hmotným zabezpečením školy nakoľko žijú v sociálne slabom prostredí. Väčšina z nich je nezamestnaných a preto naše pokusy o príspevky sú bezpredmetné.
2. Finančné prostriedky prijaté na vzdelávacie poukazy boli využité na krúžku výtvarnej výchovy. 60 percent z dotovanej sumy bolo použitých na materiálové vybavenie krúžku a 40 percent na odmenu učiteľovi.
3. Negatívne
4. Obecný úrad v Jelke poskytol finančné prostriedky na zakúpenie učebných pomôcok pre siedmych žiakov v hmotnej núdzi

n)

Ciele určené v koncepčnom zámere rozvoja školy na školský rok 2010/2011 sme plnom rozsahu splnili (rozpísané v bode i) ) a nadrámec sme realizovali II. ročník ŠH pre ŠZŠ okresu Galanta.

V školskom roku 2010/2011 sme splnili i úlohy zamerané na plnenie výchovno-vzdelávacích cieľov s orientáciou na dodržiavanie klúčových kompetencií.

Podobne sme cieľavedome pracovali spolu s kompetentnými orgánmi na dodržiavaní disciplíny, plnení školskej dochádzky a zvyšovaní aktivity a záujmu žiakov o výchovno-vzdelávací proces. Pedagogická dokumentácia na škole bola doplnená a vypracovaná v zmysle zákona 245/2008 o výchove a vzdelávaní.

o) Dobré výsledky škola dosahuje v oblasti reprezentácie školy a to účasťou žiakov na recitačných súťažiach, výtvarných súťažiach a športových súťažiach

Žiaci majú záujem zapájať sa do mimoškolských aktivít.

Nedostatky pociťujeme v záujme žiakov o ďaľšie vzdelávanie na OU po ukončení povinnej školskej dochádzky. V tomto školskom roku prejavil záujem o ďalšie vzdelávanie na Spojenej škole v Senci 1 žiak.

Opatrenia:

1. Maximálne iniciatívne motivovať žiakov k pozitívnemu vzťahu k získavaniu vedomostí.

Termín: Zodpovední:

priebežne pedagogickí pracovníci

1. Sústavne pôsobiť na žiakov a motivovať ich atraktívnymi a názornými formami k serióznemu záujmu o svoj profesijný rast. Exkurzie do Spojenej školy v Sládkovičove, v Senci a do OU v Bratislave.

Termín: Zodpovedná Bc.G. Mikovičová

Podľa plánu výchovného poradcu výchovný poradca

p) Naša snaha v školskom roku 2010/2011 o dôslednú prípravu na ďalšie štúdium bola čiastočne úspešná, nakoľko rodičia žiakov nepodporujú svoje deti v možnosti ďalšieho vzdelávania. Zo strany žiakov evidujeme záujem, avšak argumenty rodičov ako nedostatok finančných prostriedkov, ich želanie , aby sa ich dieťa čo najskôr podieľalo na zlepšení finančnej situácie v rodine sú v konečnom dôsledku rozhodujúce.

**2. Ďaľšie informácie**

1. V školskom roku 2010/2011 sme pokračovali vo vyučovaní v troch triedach. Menší počet žiakov v triedach zaručil zvýšenie kvality vzdelávania a udržania disciplíny. Zariadenie školy nebolo potrebné dopĺňať, nakoľko bolo riešené v minulom školskom roku a v súčasnosti je vyhovujúce.
2. Kladne hodnotíme aj výsledky pri zhodnocovaní voľnočasových aktivít školy, v rámci práce v ŠKD, ktoré v nemalej miere prispeli k zväčšeniu loajálnosti žiakov voči škole.
3. Akcie, ktoré sme zorganizovali spolu s rodičmi a  priateľmi školy:

* Všetky tieto aktivity . sme podložili fotodokumentáciou, ktorá je prístupná na nástenkách v priestoroch školy a v Kronike školy.
* Pozitívna orientácia zo strany rodičov voči našej škole pretrvávala i v tomto školskom roku a možno konštatovať zvýšený záujem rodičov o prácu svojich detí o prácu v škole.
* Rodičia si začali uvedomovať dôležitosť spolupráce so školou, prestali len nezmyslplne obhajovať svoje deti a pristúpili na hľadanie spoločného výchovného riešenia rodič – škola. Dôkazom je i ďalšie zvyšovanie záujmu o umiestnenie svojich detí rodičmi do našej školy a tiež výrazná zmena nastala v prejavovaní záujmu o detí v zmysle ich správania a dosiahnutých výchovno-vzdelávacích výsledkov.

**Príloha**: Vyjadrenie Orgánu šk. samosprávy k predkladanej správe

Správu predkladá: PaedDr. Marta Habánová .........................................

Schválil zástupca KŠÚ v Trnave ..........................................

**Príloha :** Vyjadrenie Rady školy k predkladanej správe

Rada školy na svojom zasadnutí zo dňa 30.8.2011 prejednala v rámci svojho programu aj Správu o výchovno-vzdelávacej školy za školský rok 2010/2011, ktorú predložila riaditeľka školy.

Po dôkladnom prejednaní správy vydala súhlas so znením správy v plnom rozsahu.

**.........................................**

**Bc. Georgína Mikovičová**

**predsedkyňa Rady školy**